Boer kritiek na plaasaanval tussen Warden en Verkykerskop – praag.co.za
Volgens Vrystaat Landbou is die 32-jarige CT Steyn aangeval deur drie swartes omstreeks 20:00 gisteraand toe hulle kontant by hom geëis het.
Steyn is met ‘n mes in die hart gesteek en moes sedertdien ‘n noodoperasie ondergaan. Hy is tans in ‘n kritieke maar stabiele toestand in die hospitaal.
Die verdagtes het gevlug met sy Toyota Hilux-bakkie, klere, selfoon en ander items volgens die polisie. Die bakkie is gevind naby Bluegumbosch in Qwaqwa vanoggend. Die hoof uitvoerende beampte van Vrystaat Landbou, Henk Vermeulen, sê meer moet gedoen word om “misdaad” uit te roei op boerderygemeenskappe.
“Misdaad is regtig besig om tot die punt te beweeg waar dit soms voel asof dit buite beheer is. Die polisie kan nie op elke enkele plek 24 uur per dag wees nie. Ons moet kyk hoe ons ons eie gebiede kan beheer. Ons is baie tevrede dat die boeregemeenskap onmiddellik gereageer het,” sê Vermeulen.
Niemand is nog in hegtenis geneem in verband met die voorval nie. Die polisie in die Vrystaat ondersoek ‘n saak van roof.
Skrywer praagGepubliseer op 7 Maart 2017 7 Maart 2017 Kategorieë Afrikaanse nuus, NuusSleutelwoord misdaad, plaasaanval, volksmoord, Warden
Vorige Vorige artikel: Arlington-plaasaanval: Vyf voor
Volgende Volgende artikel: Skokgranate en rubberkoeëls teen amokmakers noord van Johannesburg